recursal/SuperWikiNEXT-32B huggingface dataset:
**ইয়াণ্ডাবু সন্ধি বা ইয়াণ্ডাবু চুক্তিপত্র** (ইংরেজি: Treaty of Yandabo; বর্মী: ရန္တပို စာချုပ်) প্রথম অ্যাংলো-বর্মি যুদ্ধ সমাপ্তের পর স্বাক্ষরিত শান্তির চুক্তিপত্রের নাম। ১৮২৬ সালের ২৮ ফেব্রুয়ারি তারিখে এই সন্ধি স্বাক্ষরিত হয়। ব্রিটিশ বাহিনীর তরফ থেকে *সার আর্চিবল্ড ক্যাম্পবেল* ও ব্রহ্মদেশের তরফ থেকে লেগাইংগয়ের রাজ্যপাল *মহা মিন লা কিয় টিন* এই চুক্তিপত্রে স্বাক্ষর করেন। চুক্তিপত্র সাক্ষরিত হওয়ার সময় ব্রিটিশ বাহিনী রাজধানী আভা থেকে ৪০ কি.মি. দূরত্বে ইয়াণ্ডাবু নামক স্থানে উপস্থিত ছিল। এই সময়ে ব্রিটিশ বাহিনী তাদের শর্ত মেনে নিয়ে চুক্তিপত্রে স্বাক্ষর করার জন্য বর্মিদের বাধ্য করেছিল।
ইয়াণ্ডাবু সন্ধির শর্তসমূহ ছিল নিম্নরুপ:   

(১) অসম, মণিপুর, আরাকান ও টেনাসরিম সহ শালউইন নদীর দক্ষিণ উপত্যকা ব্রিটিশদের হাতে ন্যাস্ত করা।   

(২) কাছাড় ও জৈন্তিয়া অঞ্চলে হস্তক্ষেপ না করা।   

(৩) যুদ্ধের ক্ষতিপূরণ হিসেবে ১০ লক্ষ ব্রিটিশ পাউন্ড চারটি কিস্তিতে ব্রিটিশদের পরিশোধ করা।   

(৪) আভা ও কলকাতার মাঝে স্থায়ী ব্রিটিশ প্রতিনিধি নিয়োগ করা।   

(৫) ব্রিটিশদের সঙ্গে বাণিজ্যিক চুক্তিতে স্বাক্ষর করা।

ব্রিটেনের ইতিহাসে এই যুদ্ধটি ছিল সবচেয়ে ব্যয়বহুল যুদ্ধ। চুক্তি স্বাক্ষরের পরে যুদ্ধের অবসান ঘটে। সরকারি হিসাব অনুযায়ী, ১৫ হাজার ভারতীয় ও ইংরেজ সৈন্য প্রথম ইঙ্গ-বর্মা যুদ্ধে নিহত হয়েছিল। এই যুদ্ধে ব্রিটেনের সর্বমোট ৫০ লক্ষ পাউন্ড খরচ হয়েছিল যা ১৮৩৩ সালে ব্রিটিশ শাসন ব্যবস্থাকে তীব্র অর্থনৈতিক সংকটে নিক্ষেপ করেছিল।

এই চুক্তির পর থেকে ব্রহ্মদেশের মানদের স্বাধীনতার অবসান ঘটে। চুক্তিমতে ১০ লক্ষ ব্রিটিশ পাউন্ড পরিশোধ করার ফলে মান সাম্রাজ্যে তীব্র অর্থনৈতিক সঙ্কট দেখা দেয়। এরপর ব্রিটিশরা মান সাম্রাজ্যের সঙ্গে আরও দুইবার যুদ্ধে লিপ্ত হয়। ১৮৮৫ সালের মধ্যে ব্রিটিশরা সমস্ত ব্রহ্মদেশ অধিকার করে নেয়।

তথ্যসূত্র
---------

1. ↑
**ভীমানন্দ তাঁতী** (জন্ম আনু. ১৯৫৬ )  আসাম রাজ্যের একজন ভারতীয় রাজনীতিবিদ । তিনি আসাম বিধানসভার প্রাক্তন সদস্য এবং বিধানসভার প্রাক্তন ডেপুটি স্পিকার ।

প্রাথমিক জীবন এবং শিক্ষা
------------------------

তাঁতী মৃত ওথারা তাঁতির ছেলে। তিনি ১৯৭২ সালে গৌহাটি বিশ্ববিদ্যালয়, দারাং কলেজ তেজপুর থেকে বিএ করেছেন।

রাজনৈতিক পেশা
-------------

তাঁতি ১৯৯৬ সালে রাঙ্গাপাড়া আসনে ভারতীয় জাতীয় কংগ্রেসের প্রার্থী ছিলেন। তিনি ৩২,৫৫৫ ভোট পেয়েছেন, মোট ভোটের ৪৭.৬৭%। তিনি তার নিকটতম প্রতিপক্ষকে ১৪,১৯৫ ভোটে পরাজিত করেন এবং রাঙ্গাপাড়ার আসাম বিধানসভার সদস্য হন, গোলোক রবজানশীর স্থলাভিষিক্ত হন।

২০০১ আসাম বিধানসভা নির্বাচনে, তাঁতি ৪০,০৪৩ ভোট পান, মোট ভোটের ৫১.২৮% এবং তিনি তার নিকটতম প্রতিপক্ষকে ২২,৫৭৯ ভোটে পরাজিত করেন।

২০০৬ সালের আসাম বিধানসভা নির্বাচনে তাঁতি আবার রাঙ্গাপাড়ার জন্য ভারতীয় জাতীয় কংগ্রেসের প্রার্থী ছিলেন। তিনি ৩১,০৬৫ ভোট পেয়ে দ্বিতীয় স্থানে রয়েছেন এবং বিজেপি প্রার্থী অভিজিৎ হাজারিকার কাছে হেরেছেন।

২০০৯ সালে, বর্তমান এজিপি বিধায়ক জোসেফ টপ্পো লোকসভায় নির্বাচিত হন যা ঢেকিয়াজুলিতে একটি উপনির্বাচন শুরু করে। তাঁতি এই আসনের জন্য ভারতীয় জাতীয় কংগ্রেসের প্রার্থী ছিলেন এবং তার নিকটতম প্রতিদ্বন্দ্বীকে ২১,০০৯ ভোটে পরাজিত করেছিলেন। 

ঢেকিয়াজুলিতে পুনঃনির্বাচনের পরিবর্তে, ২০১১ সালের আসাম বিধানসভা নির্বাচনে তাঁতি পরিবর্তে রাঙ্গাপাড়া আসন চেয়েছিলেন। তিনি ৪০,৩৬৪ ভোট পান, মোট ভোটের ৪০.৩২% এবং তিনি আবার রাঙ্গাপাড়া থেকে আসাম বিধানসভার সদস্য হন। ৬ জুন ২০১১-এ, তাঁতি আসাম বিধানসভার ডেপুটি স্পিকার হিসাবে বিনা প্রতিদ্বন্দ্বিতায় নির্বাচিত হন।  কংগ্রেস থেকে ৬টি এবং বিরোধী দল থেকে কেউই মনোনয়ন পাননি।

2016 আসাম বিধানসভা নির্বাচনে, তাঁতি পুনরায় নির্বাচন চেয়েছিলেন। তিনি পেয়েছেন 28606 ভোট, মোট ভোটের 24.35%। তিনি বিজেপি প্রার্থী পল্লব লোচন দাসের কাছে 22991 ভোটে হেরেছেন।

তথ্যসূত্র
---------

1. 1 2  "Shri Bhimananda Tanti(Indian National Congress(INC)):Constituency- Rangapara (Tezpur) - Affidavit Information of Candidate"। *myneta.info*। সংগ্রহের তারিখ ২০২২-০৩-০৭।
2. 1 2  "Rangapara Assembly Constituency Election Result - Legislative Assembly Constituency"। *resultuniversity.com*। সংগ্রহের তারিখ ২০২২-০৩-০৭।
3. 1 2  Talukdar, Sushanta (২০০৯-১১-১১)। "Congress wins both Assam seats"। *The Hindu* (ইংরেজি ভাষায়)। আইএসএসএন 0971-751X। সংগ্রহের তারিখ ২০২২-০৩-০৭।
4. ↑  "List of Deputy Speakers since 1937"। ২০২১-০৮-২৮। ২৮ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ২০২২-০৩-০৭।
5. ↑  "Bhimananda Tanti deputy speaker Guwahati"। *The Times of India* (ইংরেজি ভাষায়)। জুন ৯, ২০১১। সংগ্রহের তারিখ ২০২২-০৩-০৮।
**সতীশচন্দ্র বসু** (১৮৭৬ ― ৯ অক্টোবর, ১৯৪৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন বিপ্লবী, যিনি কলকাতায় বিপ্লবীদের সংগঠন  অনুশীলন সমিতির অন্যতম প্রতিষ্ঠাতা ছিলেন।বিশ শতকের শুরুতে ব্রিটিশ ভারতে স্বদেশি আন্দোলনকে কেন্দ্র করে সশস্ত্র বিপ্লবের পটভূমিকায় বিপ্লবী সতীশচন্দ্র বসুর নেতৃত্বে গড়ে উঠেছিল অনুশীলন সমিতি।

  

সতীশচন্দ্র  ব্রিটিশ ভারতের কলকাতায় জন্মগ্রহণ করেন। পিতা ছিলেন উমেশচন্দ্র বসু। সতীশচন্দ্র কলকাতার জেনারেল অ্যাসেমব্লিজ ইনস্টিটিউশন তথা বর্তমানের স্কটিশ চার্চ কলেজের ছাত্র ও স্বামী বিবেকানন্দের শাক্ত দর্শনে প্রভাবিত ছিলেন। ১৮৮২ খ্রিষ্টাব্দে বঙ্কিমচন্দ্র চট্টোপাধ্যায়ের আনন্দমঠ উপন্যাসের সূত্রে সেসময় বাঙালি তরুণ সমাজ বিপ্লবের মন্ত্রে উজ্জীবিত হয়ে উঠেছিল। সতীশচন্দ্রও তাদের কার্যকলাপে উদ্বুদ্ধ হয়ে কলেজের ব্যায়ামাগারে গড়ে তোলেন ব্রিটিশ বিরোধী 'কাশীনাথ সাহিত্য সমিতি'।  তার এই সংগঠনটি মূলত 'অনুশীলন তত্ত্ব'-এর আদর্শে গড়ে উঠেছিল। সতীশচন্দ্রের ঐকান্তিক প্রচেষ্টায় সেখানে শরীর চর্চার পাশাপাশি মানসিক, নৈতিক ও আধ্যাত্মিক চর্চা হত।  কিন্তু ভারতীয়দের উপর ব্রিটিশদের অমানবিক অত্যাচার ও পাশবিকতা দৃশ্য দেখে বৈপ্লবিক মনোভাবের জন্ম নেয় তরুণ সতীশচন্দ্রের মনে। এই মনোভাবের কারণেই পরবর্তীতে নিজেকে দেশমাতৃকার সেবায় নিয়োগ করেন। ইতিমধ্যে ইংল্যান্ড প্রত্যাগত ব্যারিস্টার পি মিত্র নামে পরিচিত প্রমথনাথ মিত্রর যিনি ইংল্যান্ডের পড়াশোনার সময় আয়ারল্যান্ড এবং রাশিয়ার বিপ্লবীদের কথা বিশদে জানেন এবং দেশে ফিরে ভারতকে পরাধীন মুক্ত করতে 'নিখিল বঙ্গ বৈপ্লবিক সমিতি' গঠন করার উদ্যোগ গ্ৰহণ করেন। অতঃপর সতীশচন্দ্র বসুর সঙ্গে তার সাক্ষাৎ ও পরিচয়ে ১৯০২ খ্রিষ্টাব্দের ২৪ মার্চ (১৩০৮ বঙ্গাব্দের ১০ চৈত্র সোমবার) তার 'কাশীনাথ সাহিত্য সমিতি' এবং 'নিখিল বঙ্গ বৈপ্লবিক সমিতি'-র সমন্বয়ে গঠিত হয় অনুশীলন সমিতি। প্রমথনাথ মিত্র সমিতির সভাপতি পদে বৃত হন। দেশবন্ধু চিত্তরঞ্জন দাশ, অরবিন্দ ঘোষ সুরেন্দ্রনাথ ঠাকুর সমিতির কাজে সক্রিয় ভূমিকায় ছিলেন। অন্যতম পৃষ্ঠপোষক ছিলেন স্বামী বিবেকানন্দের শিষ্যা  ভগিনী নিবেদিতাও। স্বামীজির আর এক শিষ্য স্বামী সারদানন্দের সরাসরি যোগ ছিল। সতীশচন্দ্রের জাতীয়তাবাদী চিন্তা, চেতনার প্রভাবে এদের অবদান ছিল। দেহ চর্চা, লাঠি খেলা ইত্যাদিতে নিয়োজিত সতীশচন্দ্র স্বদেশী শিল্পেরও অন্যতম সমর্থক ছিলেন। অনুশীলন সমিতির লাঠি শিক্ষক ছিলেন শৈলেন্দ্রনাথ মিত্র (১৮৮১-১৯৭৪)। এই সমিতির শাখা সারা বাংলায় ছড়িয়ে পড়েছিল। 

পরবর্তীতে  পুলিনবিহারী দাসের পরিচালনায় ঢাকা অনুশীলন সমিতি বিশেষ খ্যাতি লাভ করেছিল। সমিতির যে শাখা *যুগান্তর* নামে পত্রিকা পরিচালনা করত তা ক্রমে যুগান্তর দল নামে সমধিক খ্যাত হয়।

১৯৪৮ খ্রিষ্টাব্দের ৯ই অক্টোবর কলকাতায় অসুস্থ হয়ে মৃত্যুবরণ করেন বিপ্লবী সতীশচন্দ্র বসু।

তথ্যসূত্র
---------

1. ↑  প্রথম খন্ড, সুবোধচন্দ্র সেনগুপ্ত ও অঞ্জলি বসু (২০১৬)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৭৪৬,৭৪৭। আইএসবিএন 978-81-7955-135-6।
2. ↑  "স্বাধীনতা দিবসের প্রাক্কালে ফিরে দেখা বঙ্গবিপ্লবী সতীশচন্দ্র বসু"। সংগ্রহের তারিখ ২০২৩-০২-১৫। [*স্থায়ীভাবে অকার্যকর সংযোগ*]
3. ↑  "সতীশচন্দ্র বসু"। সংগ্রহের তারিখ ২০২৩-০২-১৫।
4. ↑  জীবনতারা হালদার। *অনুশীলন সমিতির ইতিহাস*। রাডিক্যাল ইম্প্রেশন, কলকাতা। আইএসবিএন 978-81-8545-907-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
স্লিদার.আইও গেমপ্লে এর একটি উদাহরণ, দেখানো হয়েছে যে একজন খেলোয়াড়ের কৃমি মারা গেছে এমন আরেকটি কৃমির দেহাবশেষ খাচ্ছে। এটি মানচিত্রের একটি অংশ মাত্র।
***স্লিদার.আইও*** হলো একটি বহুখেলোয়াড় অনলাইন গেম, যা আইওএস, অ্যান্ড্রয়েড ও ওয়েব ব্রাউজারের জন্য লভ্য এবং স্টিভ হাউস দ্বারা উন্নীত। খেলোয়াড়রা কীটের সমরুপ একটি অবতারকে নিয়ন্ত্রণ করতে পারে, যেটি উভয় অন্যান্য খেলোয়াড় এবং মানচিত্রে স্বাভাবিকভাবে সৃষ্টি হওয়া বহুরঙের গুলি খাওয়ার মাধ্যমে আকারে বড় হয়ে উঠে। গেমটির লক্ষ্য হলো সার্ভারে দীর্ঘতম কীট হয়ে উঠা। *স্লিদার.আইও* গেমটিতে ২০১৫ সালের জনপ্রিয় ওয়েব গেম, *আগার.আইও* এর কল্পনার সাথে মিল রয়েছে এবং পূর্বকালীন আর্কেড গেম *স্নেক* এর স্মৃতিবাহী।

গেমটির জনপ্রিয়তা গড়ে উঠে পিউডিপাই এর মতো বহুসংখ্যক ইউটিউব ব্যবহারকারীদের মাঝে পদোন্নতি এবং এটির অ্যাপ স্টোরে শীর্ষ স্থান অর্জানের দ্বারা। *স্লিদার.আইও* এর ব্রাউজার সংস্করণ জুলাই ২০১৬ পর্যন্ত ১০০০ সর্বোচ্চ ভ্রমণকৃত সাইটগুলির মধ্যে একটি হিসেবে অ্যালেক্সা দ্বারা স্থান প্রদান করা হয়। অন্যদিকে, আইওএস সংস্করণটি অ্যাপ স্টোরে সর্বোচ্চ ডাইনলোড করা প্রথম স্থান দখল করে। গেমটির মোবাইল সংস্করণটি অ্যান্ড্রয়েডের জন্য ২৭ মার্চ, ২০১৬-তে মুক্তি দেওয়া হয়। গেমটির অভ্যর্থনা ধনাত্মক ছিল। পর্যালোচকরা এটির উপস্থিতি এবং কাস্টমাইজেশনের জন্য প্রশংসা করে, কিন্তু গেমটির নিম্ন রিপ্লে মান এবং বিজ্ঞাপন অপসারণের জন্য ব্যবহারকারীদের আবশ্যিক অর্থাদি দেওয়ার জন্য সমালোচনা করেন।

টীকা
----

1. ↑  কখনও "স্লাইদারীও" বা "স্লিদার" হিসেবেও পড়া বা উচ্চারণ করা হয় (/ˈslɪðəriːoʊ/)

তথ্যসূত্র
---------

বহিঃসংযোগ
---------

* স্লিদার.আইও

প্রবেশদ্বার: ভিডিও গেমস
**মসজিদ আল রহিম** বা **আল-রাহীম** দুবাই মারিনা অঞ্চলের একমাত্র মসজিদ। আল রহিম শব্দটির অর্ দয়ালু বা ক্ষমাশীল।

আল রহিম মসজিদটি দুবাই মারিনার একেবারেই দক্ষিণ প্রান্তে। মসজিদটি অক্টোবর ২০০৩ এ উদ্বোধন করা হয়।

ইতিহাস
------

মসজিদটি আবু দাবির শেখ মনসুর বিন যায়েদ আল নাহিয়ান, সংযুক্ত আরব আমিরাতের উপ প্রধানমন্ত্রী, এর অনুরোধে নির্মাণ করা হয়েছিল। নির্মাণ কাজ সম্পন্ন হতে প্রায় ৩-৪ বছর সময় লেগে যায়। জনসাধারণের জন্য এটি অক্টোবর ২০০৩ এ খোলে দেওয়া হয়।

স্থাপত্যশৈলী
------------

রহিম আল মসজিদ নির্মাণে ইসলামি স্থাপত্যশৈলীর প্রায় সবধরনের মানদন্ড অনুসরণ করা হয়েছে। এটিতে রয়েছে একটি মিনার, একটি সুউচ্চ টাওয়ার যেখান থেকে ইমাম সালাত আদায়ের জন্য আহবান করেন (এখানে মোয়াজ্জেন এর দায়িত্ব ইমাম পালন করে থাকেন)। মসজিদটির একটি মাত্র গম্বুজ ইসলামি স্থাপত্যশৈলীকে রূপায়িত করেছে। মসজিদটি আরো রয়েছে একটি জিয়াদা, দুই প্রাচীর দ্বারা পরিবেষ্টিত একটি বড় উঠান। মসজিদটির সম্মুখভাগ মারিনার দিকে যেখানে একটি জলপ্রপাত রয়েছে। সন্ধ্যা বেলায়, ঐ জলপ্রপাত সাদা ও নীল রঙ্গের আলো দ্বারা আলোকিত করা হয়।

মসজিদটি দুইটি অংশের সমন্বয়ে গঠিত হয়েছে:

প্রথমটি প্রধানত পুরুষদের কক্ষ যেটির প্রবেশদ্বার উঠানের সম্মুখভাগে। একই ব্লকের মেঝে মহিলাদের সালাত আদায়ের জন্য একটি ছোট কক্ষ রয়েছে যার প্রবেশদ্বার বাহিরমুথী।মহিলাদের কক্ষটি একটি অস্বচ্ছ কাচেঁর গ্লাস দ্বারা পরিবেষ্টিত। মহিলাদের অজু করার স্থানসহ গতিবিধিব প্রতি লক্ষ রাখার জন্য একটি হাই-টেক গতি নিরূপক যন্ত্র রয়েছে।

দ্বিতীয় অংশটিতে তিনটি আলাদা কক্ষ রয়েছে। যে অংশটি উঠানের সম্মুখ দিকে অবস্থিত সেখানে সালাতে আদায়ের পূর্বে অজু এবং শৌচকার্য সম্পাদনের জন্য পুরুষদের একটি বড় হল রয়েছে। বাহিরের দিকে একটি কুরআন পাঠদান কক্ষ এবং একটি ইসলামি শিক্ষা বিষয়ক পাঠাগার রয়েছে। এই দুইটি কক্ষ শেখ মনসুর বিন যায়েদ আল নাহিয়ার এর পক্ষ থেকে উপটোকন হিসেবে দেওয়া হয়েছে।

অন্যান্য বৈশিষ্ট্য
------------------

সহযোগি ইমামের অনুসারে, মসজিদটিতে একসাথে প্রায় ২,০০০ লোক সালাত আদায় করতে পারে।

মসজিদটি বিশেষ করে শুক্রবার সকাল ১১টা থেকে দুপুর ১টার মধ্যে (দুপুরের সালাত যা আরবি ভাষা মেত আদ দুহর এবং যা সাধারণত দুপুর ১২:৩০ এ অনুষ্ঠিত হয়) এবং ইসালিম বিশেষ উৎসব যেমন ঈদের সময় প্রচুর মানুষের সমাগম ঘটে।

মসজিদ আল রহিম কোন তীর্থস্থান নয় ( বাহির থেকে চিত্র ধারণ করার অনুমতি ছাড়া) এবং এটি প্রধানত সালাত আদায় করার স্থান হিসেবেই ব্যবহৃত হয়ে থাকে।

আরও দেখুন
---------

* মসজিদ আল রহিম - Translation
* সংযুক্ত আরব আমিরাতে ইসলাম
* সংযুক্ত আরব আমিরাতের মসজিদের তালিকা

তথ্যসূত্র
---------

1. ↑  "Mosque in Dubai Marina has 'brought the community together' over Ramadan"। *The National UAE*। ৫ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৭ নভেম্বর ২০১৪।

| * দে
* স
সংযুক্ত আরব আমিরাতের মসজিদ |
| --- |
| 

| আমিরাত |
| --- |
| আবুধাবি | শহর

|  |  |
| --- | --- |
| আবুধাবি | 
* মরিয়ম উম্মে ঈসা মসজিদ
* শেখ জায়েদ মসজিদ

 |
| আল আইন | 
* ইসলামি স্বর্ণযুগের মসজিদ
* শায়খা সালামা মসজিদ
* শেখ খলিফা বিন জায়েদ আল নাহিয়ান মসজিদ

 |

 |
| দুবাই  | 
* আল ফারুক ওমর বিন আল খাত্তাব মসজিদ
* আল রহিম মসজিদ
* গ্র্যান্ড মসজিদ
* ইরানি মসজিদ (বার দুবাই)
* ইরানি মসজিদ (সাতওয়া)
* জুমিরাহ মসজিদ

 |
| ফুজাইরাহ | 
* আল বাদিয়াহ মসজিদ
* শেখ জায়েদ মসজিদ

 |
| শারজাহ | 
* শারজাহ মসজিদ
* বাদশাহ ফয়সাল মসজিদ
* আল নূর মসজিদ

 |

 | Flag of the United Arab Emirates |
| 
* সংযুক্ত আরব আমিরাতের মসজিদ
* মসজিদের তালিকা
* সংযুক্ত আরব আমিরাতে ইসলাম
* দেশ অনুযায়ী মসজিদ

 |
**সৌদি বালক স্কাউট এসোসিয়েশন** (এসএবিএসএ, আরবি: جمعية الكشافة العربية السعودية) সৌদি আরবের জাতীয় স্কাউটিং সংস্থা। ১৯৬১ সালে আনুষ্ঠানিকভাবে সৌদি আরবে স্কাউটিং এসোসিয়েশন প্রতিষ্ঠিত হয়েছিল। যদিও স্কাউটিং প্রতিষ্ঠার তারিখের বহু বছর আগে থেকেই সৌদি বালক স্কাউট এসোসিয়েশন সক্রিয় ছিল এবং ১৯৬৩ সালে সৌদি বালক স্কাউট এসোসিয়েশন বিশ্ব স্কাউট সংস্থা সদস্য হয়ে যায়। এর সদস্য সংখ্যা ১৯,২৬৯ (২০১০ সালের হিসাবে অনুযায়ী)। সৌদি বালক স্কাউট এসোসিয়েশন সৌদি আরবে তরুণদের মাঝে স্কাউট আন্দোলনকে জাগ্রত করতে কাজ করে যাচ্ছে। এর লক্ষ্য যুবকদের শারীরিক ও মানসিক বিকাশ যাতে করে তারা সমাজ গঠনে গুরুত্বপূর্ণ অবদান রাখতে পারে।

এসোসিয়েশন সাহস, স্বনির্ভরতা এবং ভ্রাতৃত্বের স্কাউট আদর্শ প্রচারের লক্ষ্যে সৌদি আরব জুড়ে স্কাউটিং ছড়িয়ে দেওয়ার চেষ্টা করছে। 

 সৌদি আরবের মিনা এলাকায় স্কাউটিং
সমিতি বেশিরভাগ আঞ্চলিক এবং আন্তর্জাতিক স্কাউটিং কার্যক্রমে অংশ নেয়। নিম্ন আয়ের দেশগুলোতে স্কাউটিংয়ে সহায়তা করার জন্য তারা উদারভাবে আর্থিক সহায়তার অবদান রাখে।

১৯৮৩ সালে, ডঃ আবদুল্লাহ ও নাসিফকে বিশ্ব স্কাউটিংয়ে ব্যতিক্রমী পরিষেবাদির জন্য ওয়ার্ল্ড স্কাউট কমিটি কর্তৃক ভূষিত বিশ্ব স্কাউট সংস্থার একমাত্র স্বীকৃতি *ব্রোঞ্জ ওল্ফ* প্রদান করা হয়েছিল।

স্কাউট *মূলমন্ত্রটি* হ'ল *কুন মুস্তা'ইদন* বা كن مستعدا, আরবি থেকে "প্রস্তুত প্রস্তুত" হিসাবে অনুবাদ করা যায়। একক স্কাউটের বিশেষ্যটি আরবি ভাষায় *কাশফ* বা كشاف ش

প্রতীক
------

যে কেউ স্কাউট আন্দোলনের শপথ নিলেই তাকে স্কাউট ইউনিফর্ম পরিধান করতে হয়। ইউনিফর্ম গণতন্ত্ৰের চিহ্ন এবং একাত্ববোধের পরিচয় বহন করে। কাব স্কাউটস, স্কাউটস, রোভার স্কাউটস এবং প্ৰশিক্ষকদের জন্য স্বতন্ত্ৰ ইউনিফর্ম রয়েছে। এছাড়া সৌদি আরব বালক স্কাউটস অ্যাসোসিয়েশনের স্কাউট প্রতীক একটি ঐতিহ্যবাহী বেদুইন মার্কি তাঁবু বা *বাইতের* পটভূমিতে একটি পাম গাছের সাথে যুক্ত করেছে।

সৌদি আরবে আন্তর্জাতিক স্কাউটিং ইউনিট
------------------------------------

এ ছাড়াও সৌদি বালক স্কাউট এসোসিয়েশন আমেরিকান বালক স্কাউট হয় আবকাইক, দাহরান, রিয়াদ, জেদ্দা, রাস তানোরা, উধাইলিইয়া এবং খামিস সরাসরি পরিষেবা শাখা আমেরিকা বালক স্কাউটের সাথে যুক্ত, যা সারা বিশ্বের ইউনিট সমর্থন করে; যেমন, রিয়াদে কানাডার বালক স্কাউটস।

এছাড়াও আল খোবর, জেদ্দা এবং রিয়াদে ব্রিটিশ স্কাউটস বিদেশের নতুন গ্রুপ (২০১৩) তৈরি হচ্ছে।

এছাড়াও ভারত স্কাউটস ও গাইডস ওভারসিজ ইউনিট (ইন্ডিয়ান স্কাউটস) রয়েছে, সৌদি আরবে নিযুক্ত ভারতের সাবেক রাষ্ট্রদূত জনাব তালমিজ আহমেদ সৌদি আরবে আনুষ্ঠানিকভাবে উদ্বোধন করেছিলেন।

বহিঃসংযোগ
---------

* সৌদি আরব স্কাউটস অ্যাসোসিয়েশন; জাতীয় ওয়েবসাইট
* সৌদি আরব স্কাউটস অ্যাসোসিয়েশন; জেদ্দা ওয়েবসাইটের শহর

তথ্যসূত্র
---------

1. ↑  "Some statistics"। World Organization of the Scout Movement। ২০১০-০৪-০২ তারিখে মূল থেকে আর্কাইভ করা। সংগ্রহের তারিখ ২০১০-০৩-৩০।
World Hearing Day logo বিশ্ব শ্রবণ দিবসের লোগো
**বিশ্ব শ্রবণ দিবস** ৩ মার্চ, 
প্রতিবছর বিশ্ব স্বাস্থ্য সংস্থার উদ্যোগে বধিরতা প্রতিরোধে সচেতনা বৃদ্ধির উদ্দেশ্যে একটি প্রচারণা হিসাবে পালিত হয়। বিশ্বজুড়ে তেসরা মার্চ বিভিন্ন ক্রিয়াকলাপের এবং বিশ্ব স্বাস্থ্য সংস্থায় একটি অনুষ্ঠানের আয়োজন করা হয়। প্রচারের উদ্দেশ্যগুলি হ'ল তথ্য ভাগ করে নেওয়া এবং শ্রবণশক্তি হ্রাস রোধে এবং উন্নত শ্রবণশক্তির জন্য উপায় ও যত্নের জন্য পদক্ষেপগুলির প্রচার করা। প্রথম ইভেন্টটি ২০০৭ সালে অনুষ্ঠিত হয়েছিল।  ২০১৬ সালের আগে এই দিবসটি **আন্তর্জাতিক কর্ণসেবা দিবস** হিসাবে পরিচিত ছিল।  প্রতি বছর, বিশ্ব স্বাস্থ্য সংস্থা একটি থিম বা প্রতিপাদ্য বিষয় নির্বাচন করে, শিক্ষার উপকরণ তৈরি করে এবং সেগুলি বেশ কয়েকটি ভাষায় অবাধে প্রচার করে। বিশ্বব্যাপী ঘটে যাওয়া অনুষ্ঠান সমূহের সমন্বয় ও তার প্রতিবেদনও প্রচার করে।

মানুষের কানের বহিরাংশ বা বহিঃকর্ণ দেখতে খানিকটা ইংরাজি তিন (3 -Three) মতো তাই ইংরাজি বছরের তৃতীয় মাস অর্থাৎ মার্চ মাসের তৃতীয় দিনে বিশ্ব কানের যত্ন দিবস হিসাবে পালন করার জন্য বলা হয়েছে।

সচেতনতা বৃদ্ধির উপর প্রাধান্য দিতে যে যে থিম বা প্রতিপাদ্য বিষয় নির্ধারিত হয়েছে সেগুলি হল -

প্রতিপাদ্য বিষয়
----------------

### ২০১৯

২০১৯ খ্রিস্টাব্দের থিম বা প্রতিপাদ্য বিষয় ছিল *আপনার শ্রবণশক্তি পরীক্ষা করান*। 

২০১৯ সালের লোগো Wiki4WorldHearingDay2019
বিশ্বব্যাপী ক্রমবর্ধমান শ্রবণপ্রতিবন্ধী বা শ্রবণহ্রাসসহ শ্রুতিহীন মানুষের সংখ্যা বৃদ্ধির জন্য সাবধান বাণী হিসাবে ব্যবহৃত হয়েছে।

### ২০২০

২০২০ খ্রিস্টাব্দের থিম বা প্রতিপাদ্য বিষয় ছিল- *জীবনের জন্য শ্রবণশক্তি*

২০২০ সালের বিশ্ব শ্রবণ দিবসের লোগো
### ২০২১

২০২১ সালের জন্য নির্ধারিত থিম বা প্রতিপাদ্য বিষয় হল - *সবার জন্য শ্রবণশক্তি*

### ২০২২

২০২২ সালের জন্য থিম বা প্রতিপাদ্য বিষয় হল - শুনতে চাইলে আজীবন; কানে শোনায় চাই সযতন।

### ২০২৩

২০২৩ সালে কান এবং শ্রবণ যত্নকে একীভূত করার গুরুত্ব তুলে ধরতে যে থিম নেওয়া হয় , তা হল- "সবায়ের কান ও শ্রবণের যত্ন নিতে আসুন কিছু করি"

তথ্যসূত্র
---------

1. ↑  "World Hearing Day: 3 March"। *WHO*। সংগ্রহের তারিখ ১৬ জানুয়ারি ২০১৭।
2. ↑  "International Ear Care Day: 3 March"। *WHO*। সংগ্রহের তারিখ ২২ সেপ্টেম্বর ২০১৬।
**তাসবিয়া বিনতে শহীদ মিলা** (জন্ম:২৬ মার্চ, ১৯৮৮; **মিলা ইসলাম** নামে সবচেয়ে বেশি পরিচিত) একজন বাংলাদেশী সঙ্গীতশিল্পী। তিনি ফিউশন ও লোকধারার গান পরিবেশন করেন।

প্রাথমিক জীবন
-------------

মিলা তাঁর উচ্চ মাধ্যমিক পড়াশোনা সম্পন্ন করেন চট্টগ্রাম গ্রামার স্কুল এন্ড কলেজ থেকে। মিলা স্থানীয় বিয়ে ও গায়ে হলুদে গান পরিবেশনার মাধ্যমে তাঁর সঙ্গীত জীবনের শুরু করেন। ওই সময় মিলা পরিবারের সাথে চট্টগ্রামে বসবাস করতেন, পরে তাঁর বাবা ঢাকায় চলে আসেন এবং মিলা তাঁর প্রথম অ্যালবামের কাজ শুরু করেন। []

কর্মজীবন
--------

মিলার প্রথম একক অ্যালবাম *ফেলে আসা* বের হয় ২০০৬ সালে। এই অ্যালবামটি কয়েকজন সংগীত পরিচালক পরিচালনা করেন। ২০০৮ সালে তাঁর দ্বিতীয় একক অ্যালবাম ফুয়াদ আল মুক্তাদির ফিচারিং *মিলা চ্যাপ্টার-২* বের হয়। এই অ্যালবামটির সুরকার ও রচয়িতা সংগীত পরিচালক ফুয়াদ। ২০০৯ সালে ফুয়াদ ফিচারিং *মিলা রি-ডিফাইন্ড* বের হয় এবং এই অ্যালবামটিরও সুরকার ও রচয়িতা সংগীত পরিচালক ফুয়াদ।[]

সংগীতমালা
---------

### ফেলে আসা (২০০৬)

* নির্জন রাত
* ছেঁড়া পাল
* মেলা
* ফেলে আসা
* এই মন
* রাগ
* দরজা খুলে
* ভুল করে
* তুমি জানো না

### চ্যাপ্টার ২ (অক্টোবর, ২০০৭)

* বাবুরাম সাপুড়ে
* মেঘের দল
* যাত্রাবালা
* শুকনো পাতার নূপুর
* শ্রাবণ
* চুপি চুপি
* অভিমান

### রি-ডিফাইন্ড (২০০৯)

গানের তালিকা

* দোলা
* বৃষ্টি নাচে তালে তালে
* ডিস্কো বান্দর
* নীরবে
* নিশা লাগিল রে
* তুমি কি সাড়া দিবে?
* বিশ্বাস
* খোলা আকাশ
* বিশ্বাসঘাতক মীর জাফর

কনসার্ট
-------

২০০৮ সালের ১৯ নভেম্বর বাংলাদেশ চীন মৈত্রী সম্মেলন কেন্দ্রে (বর্তমান বঙ্গবন্ধু আন্তর্জাতিক সম্মেলন কেন্দ্র) একটি সরাসরি সঙ্গীতানুষ্ঠান "ফুয়াদ লাইভ" এ মিলা গান পরিবেশন করেন, এই অনুষ্ঠানের সকল গান সুরকার, গীতিকার হলেন ফুয়াদ আল মুক্তাদির।

তথ্যসূত্র
---------

1. ↑  "করোনা সচেতনতায় মিলার পালাগান"। *প্রথম আলো*। সংগ্রহের তারিখ ২৪ জুলাই ২০২০।
2. ↑  "মিলার দাপুটে ফেরা"। *প্রথম আলো*। সংগ্রহের তারিখ ২৪ জুলাই ২০২০।
3. ↑  Mainul Hassan (২০০৮-১১-২১)। "Fellow artistes perform songs of the mix-master"। The Daily Star। ২০১১-০৭-২৪ তারিখে মূল থেকে আর্কাইভ করা। সংগ্রহের তারিখ ২০০৯-০৩-০৪।

বহিঃসংযোগ
---------


উইকিমিডিয়া কমন্সে **মিলা ইসলাম** সংক্রান্ত মিডিয়া রয়েছে।

* টুইটারে মিলা ইসলাম উইকিউপাত্তে এটি সম্পাদনা করুন
* ফেসবুকে মিলা ইসলাম উইকিউপাত্তে এটি সম্পাদনা করুন
**কল ফরওয়ার্ডিং**, বা **কল ডাইভারশন** হল সমস্ত টেলিফোন স্যুইচিং পদ্ধতির একটি টেলিফোনি বৈশিষ্ট্য যা একটি টেলিফোন কলকে অন্য গন্তব্যে পুনঃনির্দেশিত করে, যা হতে পারে, উদাহরণস্বরূপ, একটি মোবাইল বা অন্য টেলিফোন নম্বর যেখানে পছন্দসই কল করা পার্টি উপলব্ধ। আর্নেস্ট জে. বোনান্নো কল ফরওয়ার্ডিং আবিষ্কার করেন। উত্তর আমেরিকায়, ফরোয়ার্ড করা লাইনটি সাধারণত একবার রিং করে, কল ফরওয়ার্ডিং ব্যবহার করে গ্রাহককে মনে করিয়ে দিতে যে কলটি পুনঃনির্দেশিত হচ্ছে। আরও ধারাবাহিকভাবে, ফরোয়ার্ড করা লাইন দ্রুত লয়ের একটি ডায়াল টোন দিয়ে তার অবস্থা নির্দেশ করে। কল ফরওয়ার্ডিং সাধারণত ইনকামিং কলগুলোকে অন্য কোনও ঘরোয়া টেলিফোন নম্বরে পুনঃনির্দেশ করতে পারে, তবে ফরোয়ার্ড করা লাইনের মালিককে ফরোয়ার্ড করা কলগুলোর জন্য যে কোনও টোল চার্জ দিতে হবে। কল ফরওয়ার্ডিং প্রায়ই \*72 এবং এরপরে যে টেলিফোন নম্বরে কল ফরওয়ার্ড করা উচিৎ সেটি ডায়াল করার মাধ্যমে সক্রিয় করা হয়। একবার কেউ উত্তর দিলে, কল ফরওয়ার্ডিং কার্যকর হয়৷ যদি কেউ উত্তর না দেয় বা লাইনটি ব্যস্ত থাকে, তাহলে কল ফরওয়ার্ডিং কার্যকর করতে ডায়ালিং ক্রম পুনরাবৃত্তি করতে হবে। \*73 ডায়াল করে কল ফরওয়ার্ডিং অক্ষম করা হয়। এই বৈশিষ্ট্যটির জন্য টেলিফোন কোম্পানি থেকে একটি সাবস্ক্রিপশন প্রয়োজন। এছাড়াও কিছু এলাকায় কল ফরওয়ার্ডিং-এর রিমোট অ্যাক্সেস পাওয়া যায়, যা গ্রাহকের টেলিফোন ব্যতীত অন্য টেলিফোন থেকে কল ফরওয়ার্ডিং নিয়ন্ত্রণের অনুমতি দেয়। VOIP এবং কেবল টেলিফোন সিস্টেমগুলো তাদের ওয়েব পোর্টালের মাধ্যমে কল ফরওয়ার্ডিং সেট আপ এবং নির্দেশিত করার সুবিধা দেয়।

ইউরোপে, বেশিরভাগ নেটওয়ার্ক একটি বিশেষ ডায়াল টোনের সাথে ইঙ্গিত দেয় যে নিঃশর্ত কল ফরওয়ার্ডিং সক্রিয় আছে। ফোনটি তোলা হলেই তখন অবিলম্বে স্পষ্ট হয় যে কল ফরওয়ার্ড করা হচ্ছে, অন্য দেশে এখন একই সিস্টেম অনুসরণ করা হচ্ছে।

তথ্যসূত্র
---------

1. ↑  Bonanno, Ernest J. (১৯৬৩-০৯-২৪)। "CA 671260 - Call Forwarding Arrangement"। *Canadian Patents Database*। Canadian Intellectual Property Office। ২০১০-০৯-০৬ তারিখে মূল থেকে আর্কাইভ করা। সংগ্রহের তারিখ ২০১০-০৮-১১।
মহামহোপাধ্যায় **কালীপদ তর্কাচার্য**  ( ১৮৮৮ - ২৭ জুলাই ১৯৭০) ছিলেন খ্যাতনামা সংস্কৃত পণ্ডিত।

জন্ম ও প্রারম্ভিক জীবন
----------------------

কালীপদ তর্কাচার্যের জন্ম  ব্রিটিশ ভারতের তৎকালীন অবিভক্ত বাংলার ফরিদপুর জেলার (অধুনা বাংলাদেশের) ঊনশিয়া গ্রামে। তিনি পণ্ডিত হরিদাস তর্কতীর্থ ও সীতাসুন্দরী দেবীর জ্যেষ্ঠ সন্তান ছিলেন। পিতার কাছে প্রাথমিক শিক্ষা লাভের পর তিনি পিতার সঙ্গেই কলকাতায় আসেন। কিন্তু কিছুটা ভগ্ন স্বাস্থ্যের কারণে এবং তার ইংরাজী শিক্ষার পদ্ধতি পছন্দ না হওয়ায় তিনি গ্রামে ফিরে যান। সেখানে তিনি কালীকান্ত শিরোমণির কাজে সংস্কৃত ব্যাকরণের পাঠ শেষ করেন। বাল্যকালেই কালীপদ সংস্কৃতে কবিতা রচনা এবং সুললিত সংস্কৃতে অনর্গল বক্তৃতা দিতে পারতেন। 
কিছুদিন পর তিনি পুনরায় কলকাতার আসেন এবং ভুবনেশ্বর বিদ্যালঙ্কারের শিক্ষকতায় তিনি ব্যাকরণ ও কাব্য বিষয়ে মধ্য পরীক্ষা শেষ করেন। পরে মূলাজোড় সংস্কৃত কলেজে হরিপদ বিদ্যারত্নের কাছে কাব্য ও অলঙ্কার শাস্ত্রে পাণ্ডিত্য অর্জন করেন এবং উপাধি পরীক্ষায় শীর্ষস্থান অধিকার করেন। ইতিমধ্যে তিনি সংস্কৃতে মৌলিক রচনা "বিদর্ভ সমাগমম" সমাপ্ত করেন। মূলাজোড় সংস্কৃত কলেজের তৎকালীন অধ্যক্ষ শিবচন্দ্র সার্বভৌমের কাছে ন্যায় শাস্ত্র অধ্যয়ন করেন এবং "তর্কতীর্থ *পরীক্ষায় প্রথম হন এবং স্কলারশিপ প্রাপ্ত হলে তিনি কালীপদকে* তর্কাচার্য *উপাধি প্রদান করেন।* 
শিক্ষা লাভের পর ১৯১৮ খ্রিস্টাব্দে তিনি সংস্কৃত সাহিত্য পরিষদ বিদ্যালয়ের অধ্যাপক ও সংস্কৃত সাহিত্য পরিষদ পত্রিকার সহকারী সম্পাদক নিযুক্ত হন। ১৯৩১ খ্রিস্টাব্দে কলকাতার সরকারী  সংস্কৃত কলেজের ন্যায়শাস্ত্রের অধ্যাপক হন ও টোল-বিভাগীয় সর্বোচ্চ পদ লাভ করেন। অবসর গ্রহণের পরও তিনি সংস্কৃত কলেজেরই *মহাচার্য* অধ্যাপক নিযুক্ত হয়ে আমৃত্যু কাজ করেন। 

তার রচিত কাব্য, নাটক, ন্যায়শাস্ত্র বিষয়ের ১৬ টি এবং সম্পাদিত সাত খানি গ্রন্থ সংস্কৃত সাহিত্যকে সমৃদ্ধ করেছে।  তার রচিত ও সম্পাদিত উল্লেখযোগ্য গ্রন্থগুলি হল-

নাটক-
* *নলদয়মন্তীয়ম*
* *প্রশান্ত রত্নকরম*
* *মানবক গৌরবম*
* *স্যমন্তকোদ্ধার ব্যায়োগ*

কবিতা-
* *সত্যানুভবম*
* *যোগীভক্তচরিতম*
* *মন্দাক্রান্তা বৃথাম*
* *আলোকতিমিরাভৈরম*
* *গীতাঞ্জলিহ*
* *আশুতোষাবন্দনম*

ন্যায়-
* *অক্ষপদদর্শনম*
* *নব্যন্যায়ভাষাপ্রদীপ*

তার উল্লেখযোগ্য আর একটি সংযোজন এবং শ্রেষ্ঠ কীর্তি হল  রবীন্দ্রনাথের  গীতাঞ্জলির সংস্কৃত অনুবাদ। এছাড়াও, শ্রীশ্রীসীতারাম ওঙ্কারনাথ প্রবর্তিত অর্থশাস্ত্র গ্রন্থাবলীর প্রধান সম্পাদক ছিলেন তিনি।

পুরস্কার ও সম্মাননা
-------------------

১৯৪১ খ্রিস্টাব্দে  ব্রিটিশ সরকার *মহামহোপাধ্যায়* উপাধি প্রদান করে  এবং  পশ্চিমবঙ্গে তিনিই হলেন সর্বশেষ ব্রিটিশ উপাধি প্রাপক পণ্ডিত। 
১৯৬১ খ্রিস্টাব্দে তাকে  ভারত সরকারের মেধা পুরস্কার প্রদান করেন তৎকালীন রাষ্ট্রপতি ড. রাজেন্দ্র প্রসাদ। ১৯৭২ খ্রিস্টাব্দে তিনি বর্ধমান বিশ্ববিদ্যালয় কর্তৃক সাম্মানিক ডি.লিট উপাধি দ্বারা ভূষিত হন।

জীবনাবসান
---------

কালীপদ তর্কাচার্য ১৯৭২ খ্রিস্টাব্দের ২৭ জুলাই পরলোক গমন করেন।

তথ্যসূত্র
---------

1. 1 2 3 4  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ১৩০, আইএসবিএন ৯৭৮-৮১-৭৯৫৫-১৩৫-৬
2. 1 2 3 4  "মহামহোপাধ্যায় কালীপদ তর্কাচার্য (ইংরাজীতে)" (পিডিএফ)। সংগ্রহের তারিখ ২০২৩-১২-৩০।
**জন ফ্র্যাঙ্ক স্নেইথ** (১৪ আগস্ট ১৮৮২ – ১৮ ডিসেম্বর ১৯৬৪) ছিলেন বিশ শতকের গোড়ার দিকের কলকাতার অভিজাত অলঙ্কার বিপনী, হ্যামিল্টন কোম্পানির মালিক এবং  পশ্চিমবঙ্গের অন্যতম সমুদ্র সৈকত  দীঘার প্রথম বাসিন্দা।

জীবনী
-----

জন ফ্র্যাঙ্ক স্নেইথের জন্ম ১৮৮২ খ্রিস্টাব্দের ১৪ আগস্ট  ইংল্যান্ডের মিডলসব্রোতে। ঊনিশ শতকের শেষ অথবা বিশ শতকের প্রথম দিকে জুয়েলারী ও ঘড়ির ব্যবসা সূত্রে কলকাতায় আসেন। কলকাতার প্রখ্যাত জুয়়েলারী ও ঘড়ি বিক্রয়কারক সংস্থা, হ্যামিল্টন জুয়েলারী ও ঘড়ি কোম্পানি'র মালিক ছিলেন তিনি। স্বভাবতই বাংলার রাজা রাজড়া, জমিদারসহ ধনী সম্প্রদায়ের মানুষেরাই তার খরিদ্দার ছিলেন। সৌখিন ও রোমান্টিক স্বভাবের স্নেইথ ছিলেন চিরকুমার। ভ্রমণ পিপাসুও বটে। বাংলার বারো ভূঁইয়ার এক ভূঁইয়া মেদিনীপুরের বালিসাইয়ের এক ভূস্বামী ছিলেন তার খরিদ্দার। পরিচয়সূত্রে তার কাছেই কাঁথির বীরকুল সমুদ্রতটের কথা জানতে পারেন যেখানে বাংলার প্রথম গভর্নর জেনারেল (১৭৭২ -১৭৮৫) ওয়ারেন হেস্টিংস সৈকতে গ্রীষ্মাবকাশ কাটানোর জন্য বাংলো নির্মাণ করেছিলেন এবং সমুদ্রস্নান-সহ বিনোদনের সমস্ত পরিকল্পনা ও উদ্যোগ নেন। হেস্টিংস স্থানটিকে 'কলকাতার ব্রাইটন' আখ্যা দিয়েছিলেন। কিন্তু পরবর্তীকালে সামুদ্রিক জলোচ্ছ্বাস আর ভূমিক্ষয়ে সে পরিকল্পনা বাস্তবায়িত হয় নি।
স্নেইথ কিন্তু বিস্তারিত জানার পর নবোদ্যমে কৌতুহল বসে হাতির পিঠে চেপে বীরকুলে আসেন। সমুদ্র সৈকতের সৌন্দর্যে মোহিত হন। সমুদ্রের পাড়ে ১১.৫ একর জমি লিজ নিয়ে *রানসউইক হাউস* তৈরি করেন। নির্মাণকালে তিনি নিজে মাঝে মধ্যে দুই সিটের এরোপ্লেনে করে দীঘায় এসে কাজের অগ্রগতি দেখে যেতেন। পরবর্তীতে তিনি কলকাতায় ব্যবসার পুরো দায়িত্ব নিজের ভাগ্নে চার্লস অ্যান্ড্রিউ ফ্ল্যানিগানের (Charles Andrew Flanigan) হাতে সঁপে দিয়ে দীঘার 'রানসউইক হাউস'-এ বসবাস করতে থাকেন এবং নিজের সর্বস্ব দিয়ে দীঘাকে পর্যটন কেন্দ্র করার জন্য সমস্ত রকমের চেষ্টা করেন। বড়িশা অনাথ আশ্রমের শিশুদের স্থান দেওয়া, তার বন্ধু নাড়াজোলের রাজাকে দিয়ে অট্টালিকা ও স্কুল তৈরি করান এবং শেষে স্বাধীনতার পর পশ্চিমবঙ্গের তৎকালীন মুখ্যমন্ত্রী ডাঃ বিধানচন্দ্র রায়ের স্মরণাপন্ন হন। তিনি পরিকাঠামোগত সমস্ত উন্নয়নের ব্যবস্থা করেন।

মৃত্যু
------

১৯৬৪ খ্রিস্টাব্দের ১৮ ডিসেম্বর অকৃতদার জন ফ্র্যাঙ্ক স্নেইথ *রানসউইক হাউস'-এ ৮২ বৎসর* 
বয়সে পরলোক গমন করেন। তারই ইচ্ছানুসারে রানসউইক হাউস সংলগ্ন বাগানে জন স্নেইথ'কে সমাহিত করা হয়। 
প্রতি বছর ১৮ ডিসেম্বর তারিখে রানসউইক হাউসে স্নেইথের সমাধিতে মোমবাতি জ্বালিয়ে স্মরণ করেন স্থানীয় বাসিন্দারা।

তথ্যসূত্র
---------

1. ↑  "সমুদ্র সুন্দরী দীঘায় কয়েকদিন"। *banglanews24.com*। ২৪ মে ২০১৮ তারিখে মূল থেকে আর্কাইভ করা। সংগ্রহের তারিখ ৭ আগস্ট ২০১৭।
2. 1 2 3  "আজকের দীঘা কার স্পর্শে হয়ে উঠেছিল জীবন্ত"। সংগ্রহের তারিখ ২০২৪-০১-১১।
3. ↑  "বীরকুল পরগনার গ্রামই আজকের দিঘা"। সংগ্রহের তারিখ ২০২৪-০১-১১।
**জসপাল রানা** (জন্ম ২৮শেজুন, ১৯৭৬) একজন প্রাক্তন ভারতীয় শুটার । তিনি মূলত ২৫ মিটার সেন্টার ফায়ার পিস্তল বিভাগে প্রতিদ্বন্দ্বিতা করতেন। তিনি ১৯৯৪ এশিয়ান গেমস, ১৯৯৯ কমনওয়েলথ গেমস - মেনস সেন্টার ফায়ার পিস্তল, মেনস সেন্টার ফায়ার পিস্তল পেয়ারস, ২০০২ কমনওয়েলথ গেমস - পুরুষদের ২৫ মিটার সেন্টার ফায়ার পিস্তল, 2006 কমনওয়েলথ গেমস - পুরুষদের ২৫ মিটার সেন্টার ফায়ার পিস্তল পেয়ারস, এবং ২০০৬ এশিয়ান গেমসে স্বর্ণপদক বিজয়ী ছিলেন। বর্তমানে রানা দেরাদুনে তার নিজস্ব কেন্দ্র জসপাল রানা ইনস্টিটিউট অফ এডুকেশন অ্যান্ড টেকনোলজিতে প্রশিক্ষক রূপে নিযুক্ত রয়েছেন।

কর্মজীবন
--------

১২ বছর বয়সে, জসপাল রানা ১৯৮৮ সালে আহমেদাবাদে অনুষ্ঠিত ৩১ তম জাতীয় শ্যুটিং চ্যাম্পিয়নশিপে রৌপ্য জিতে প্রথম আত্মপ্রকাশ করেছিলেন। তার চমকপ্রদ পারফরম্যান্স এই প্রথম জয়ের জন্য তাকে প্রচুর প্রশংসা এনে দিয়েছিল। তিনি ১৯৯৪ সালে ইতালির মিলানে একটি বিশ্ব রেকর্ড স্কোর দিয়ে ৪৬তম বিশ্ব শ্যুটিং চ্যাম্পিয়নশিপে (জুনিয়র বিভাগ) তার প্রথম দুর্দান্ত আন্তর্জাতিক গৌরব অর্জন করেছিলেন। দোহায় ২০০৬ এশিয়ান গেমসে, তিনি ২৫ মিটার সেন্টার ফায়ার পিস্তলের ৫৯৯ পয়েন্টের সাথে বিশ্ব রেকর্ডের সমতুল্য হয়েছিলেন (এর আগে তিনি দুবার এই স্কোর করেছিলেন; ১৯৯৯ সালে কয়ম্বাতুরে এবং ১৯৯৭ সালে জাতীয় প্রতিযোগিতায় ব্যাঙ্গালোরে)। তাঁর অন্যান্য উল্লেখযোগ্য কৃতিত্বের মধ্যে রয়েছে ১৯৯৮ এর কমনওয়েলথ গেমস - মেনস সেন্টার ফায়ার পিস্তল, মেনস সেন্টার ফায়ার পিস্তল পেয়ারস, ২০০২ কমনওয়েলথ গেমস - পুরুষদের ২৫ মিটার সেন্টার ফায়ার পিস্তল এবং ২০০৬ এর কমনওয়েলথ গেমসের পুরুষ ২৫মিটার সেন্টার ফায়ার পিস্তল জয়।

প্রধান সাফল্য
-------------

* ১৯৯৪ হিরোশিমা এশিয়ান গেমসে স্বর্ণপদক
* ২০০৬ কমনওয়েলথ গেমসে সমরেশ জংয়ের সাথে পুরুষদের ২৫ মিটার সেন্টার ফায়ার পিস্তল (জুড়ি)-তে স্বর্ণপদক
* ২০০৬ সালের এশিয়ান গেমসে ২৫ মিটার স্ট্যান্ডার্ড পিস্তল এবং ২৫ মিটার সেন্টার ফায়ার পিস্তলে স্বর্ণপদক
* ২৫ মিটার সেন্টার ফায়ার পিস্তল ইভেন্ট জয়ের সময়, রানা ৫৯০ পয়েন্ট সংগ্রহ করে বিশ্ব রেকর্ডের দাবিদার হয়েছিলেন। \*

তথ্যসূত্র
---------

1. ↑  Rana equals world record at Asiad, wins gold
**দিগন্ত বর্মন** (জন্ম ২৬ নভেম্বর ১৯৬৪) আসাম থেকে ভারতীয় জাতীয় কংগ্রেসের একজন ভারতীয় রাজনীতিবিদ সদস্য।  তিনি একজন বিধায়ক,  ২০২১ সালের আসাম বিধানসভা নির্বাচনে বারখেত্রি নির্বাচনী এলাকা থেকে নির্বাচিত হন।

প্রাথমিক জীবন এবং শিক্ষা
------------------------

দিগন্ত বর্মন ১৯৬৪ সালের ২৬ নভেম্বর ভূমিধর বর্মণ এবং মালতী বর্মণের ঘরে জন্মগ্রহণ করেন।  তার বাবা একজন প্রাক্তন মুখ্যমন্ত্রী ছিলেন যিনি বারখেত্রির হয়ে আসাম বিধানসভার সদস্য হিসেবেও দায়িত্ব পালন করেছিলেন। তার ৩ বোন আছে। তিনি ১৯৮৭ সালে গৌহাটি বিশ্ববিদ্যালয় থেকে আর্টস (রাজনীতি বিজ্ঞান) স্নাতক সম্পন্ন করেন। তিনি কস্তুরী ভারালিকে বিয়ে করেন যিনি একজন এসিএস অফিসার এবং বর্তমানে আসামের কর্মসংস্থান ও কারিগর পরিচালক। কামাক্ষী বর্মন, ভার্গবী বর্মণ এবং রিজুতা বর্মণ নামে তাঁর ৩ কন্যা রয়েছে। তিনি নিজেও সাবেক এসিএস কর্মকর্তা।

রাজনৈতিক পেশা
-------------

বর্মন ২০১৬ সালে বারখেত্রির জন্য আসাম বিধানসভার সদস্য পদে ভারতীয় জাতীয় কংগ্রেসের প্রার্থী ছিলেন। তিনি ভারতীয় জনতা পার্টির পছন্দের নারায়ণ ডেকার কাছে হেরেছিলেন, বর্মন ৬০,৬১০ ভোট পেয়েছিলেন এবং ডেকা ২০১৬ সালে ৬৯,২২৩ ভোট পেয়েছিলেন। তবে ২০২১ সালে, তিনি ডেকাকে পরাজিত করেন এবং বারখেত্রির পক্ষে 85,826 ভোট পেয়ে আসাম বিধানসভার সদস্য হন এবং ডেকা 81,772 ভোট পান।

তথ্যসূত্র
---------

1. ↑  "Diganta Barman Election Affidavit"। *Election Commission of India*। সংগ্রহের তারিখ ১৮ জুলাই ২০২১।
2. ↑  "Assam Assembly Election Candidate Diganta Barman"। *NDTV*। সংগ্রহের তারিখ ১৮ জুলাই ২০২১।
3. ↑  "Diganta Barman Assam Assembly election result 2021"। *India Today*। সংগ্রহের তারিখ ১৮ জুলাই ২০২১।
4. ↑  "Diganta Barman is an Indian National Congress candidate Barkhetri"। *News18*। সংগ্রহের তারিখ ১৭ জুলাই ২০২১।
5. ↑  "Who's Who"। *assamassembly.gov.in*। সংগ্রহের তারিখ ২০২১-০৮-১৯।
6. ↑  TimesNow। "Barkhetry Assembly Election Results 2021 LIVE - Barkhetry Vidhan Sabha Election Results"। *TimesNow* (ইংরেজি ভাষায়)। সংগ্রহের তারিখ ২০২১-০৮-১৯।
২০১৪ সালে
**বির্গিট *সারা* মাজুর** (জন্ম ৮ মে ১৯৬৬), একজন সুয়েডীয় পদার্থবিদ, তড়িৎ প্রকৌশলী এবং ব্যবসায়িক নির্বাহী।

সারা মাজুর স্টকহোমে বেড়ে ওঠেন এবং রয়্যাল ইনস্টিটিউট অফ টেকনোলজিতে যোগ দেন, ১৯৮৯ এবং ১৯৯৪ সালে প্লাজমা পদার্থবিদ্যা বিষয়ে ডিগ্রি নিয়ে স্নাতক হন। তিনি ১৯৯৫ সাল থেকে এরিকসনে কাজ করেছেন। তিনি নভেম্বর ২০১২ সালে ভাইস প্রেসিডেন্ট এবং গবেষণা প্রধান হন   

মজুর ২০০৭ সালে রয়্যাল সুইডিশ একাডেমি অফ ইঞ্জিনিয়ারিং সায়েন্সের সদস্য হিসাবে নির্বাচিত হন। ২০১৫ সালে তিনি লুলিয়া ইউনিভার্সিটি অফ টেকনোলজিতে সম্মানসূচক ডক্টরেট পান। 

২০২০ সাল থেকে, সারা মাজুর সুইডেনের বৃহত্তম গবেষণা প্রোগ্রাম, ওয়ালেনবার্গ এআই, স্বায়ত্তশাসিত সিস্টেম এবং সফটওয়্যার প্রোগ্রামের চেয়ারম্যান।

তথ্যসূত্র
---------

1. ↑  New Head of Ericsson Research appointed. Ericsson press release, 25 Oct 2012
2. ↑  Sara Mazur Named Most Powerful Woman in Digital. Ericsson press release citing magazine *Veckans Affärer* Mar 8, 2016
3. ↑  Alleven, Monica (নভেম্বর ২৯, ২০১৬)। "Women to Watch: Sara Mazur, VP and Head of Research, Ericsson"। Fierce Wireless।
4. ↑  Luleå University of Technology. Årets hedersdoktorer utsedda  ওয়েব্যাক মেশিনে আর্কাইভকৃত ৯ ডিসেম্বর ২০১৭ তারিখে. 6 July 2015
5. ↑  "Wallenberg AI, Autonomous Systems and Software Program"।

বাহ্যিক লিঙ্ক
-------------

* 2014:4, পৃষ্ঠা 8-12।
**জাগুলি দ্বিমুখী উচ্চ বিদ্যালয়** রামেশ্বপুর ইউনিয়নের সবচেয়ে প্রাচীন একটি বিদ্যালয়। বিদ্যালয়টি বাংলাদেশের পত্যন্ত অঞ্চলে অবস্থিত হওয়ায় লেখাপড়ার দিক থেকে অন্যান্য বিদ্যালয় থেকে তুলনামুলক ভাবে একটু পিছিয়ে। বিদ্যালয়টি সকাল ১০ দিকে শুরু হয় এবং বিকাল ৪ টার দিকে সমাপ্ত হয়।বিদ্যালয়ে ২৫ টি কক্ষ এবং ২তলা বিশিষ্ট একটি ভবন রয়েছে।

ইতিহাস
------

জাগুলি দ্বিমুখী উচ্চ বিদ্যালয় ১৯১২ সালে স্থাপিত হয়।সেই সময়ে ব্রিটিশ কর্তৃক ভারতবর্ষ শাশিত হত।শুরুতে এটি মাদ্রাসা হিসেবে পরিচিত ছিলো তারপর ১৯৫৬ সালে বিদ্যালয়টি মাদ্রাসা থেকে উচ্চ বিদ্যালয় পনঃনাম করন করা হয়। ১৯২৫ সালে বিদ্যালয়ে ২৫ জন শিক্ষার্থী এবং ২ জন শিক্ষক ছিলো।তারপর ১৯৬৭ সালে শিক্ষার্থী সংখ্যা বেড়ে দাঁড়ায় ১২২ জন। তারমধ্য ১০০ জন মুসলমান এবং ২২ জন হিন্দু ছিলো। ২০১৬ সালে বর্তমান শিক্ষার্থী সংখ্যা ৩৫০ জন।

অবস্থান
-------

জাগুলি দ্বিমুখী উচ্চ বিদ্যালয় বগুড়া জেলার গাবতলী উপজেলার অন্তর্ভুক্ত রামেশ্বপুর ইউনিয়নে অবস্থিত। এটি গাবতলী উপজেলা থেকে পশ্চিম দিকে ১৪ কি.মি. দূরে অবস্থিত।

ভর্তি
-----

এই বিদ্যালয়ের ভর্তি পরীক্ষা প্রতিবার বছরের শেষে অনুষ্ঠিত হয়। ভর্তি পরীক্ষায় নুন্যতম ২০০-২৪০ জন পর্যন্ত শিক্ষার্থী অংশগ্রহণ করে। ভর্তি পরীক্ষায় ষষ্ঠ শ্রেণি থেকে নবম শ্রেণির শিক্ষার্থীরা অংশগ্রহণ করতে পারবে। তাদের মধ্য থেকে ১২০ জন শিক্ষার্থী পরীক্ষার উত্তীর্ণ হয় বিদ্যালয়ে ভর্তি হওয়ার সুযোগ পাবে।(বিঃদ্রঃ ২০১৭ সালের ভর্তী পরীক্ষার ফর্ম বেড় হয়েছে যারা ভর্তী হতে ইচ্ছুক তারা ২৬/১২/২০১৬ ইং তারিখ এর মধ্য ফর্ম সংগ্রহ করে।ভর্তী পরীক্ষা ২৮ তারিখে সংঘটিত হবে।)

তথ্যসূত্র
---------

1. ↑  "List of High Schools" (XLS)। *Secondary and Higher Education Division*। ২০১৬। সংগ্রহের তারিখ ২৫ জুলাই ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**দুখু মাঝি** (জন্ম:১৯৪৬) হলেন একজন ভারতীয় বাঙালি পরিবেশবিদ, যিনি সবুজ ভবিষ্যতের জন্য বৃক্ষরোপনে সচেতনতা বাড়াতে পশ্চিমবঙ্গের রুক্ষ জেলা পুরুলিয়াতে বিগত পাঁচ দশক ধরে নিরন্তর কাজ করে চলেছেন। নিজের গ্রামে তিনি *গাছ দাদু* নামে পরিচিত হন। ২০২৪ খ্রিস্টাব্দে ভারত সরকার পরিবেশ রক্ষার্থে তথা সামাজিক কাজে অবদান রাখার জন্য তাকে দেশের সর্বোচ্চ বেসামরিক পুরস্কার পদ্মশ্রী দ্বারা ভূষিত করে।

জীবনী
-----

দুখু মাঝির জন্ম ১৯৪৬ খ্রিস্টাব্দে অধুনা  পশ্চিমবঙ্গের  পুরুলিয়া জেলার বাঘমুন্ডি সমষ্টি উন্নয়ন ব্লকের অযোধ্যা পাহাড়তলির সিন্দরি গ্রামে। স্কুলে যান নি, বাড়িতে লেখাপড়াও করেন নি, কিন্তু পনেরো বৎসর বয়সেই উপলব্ধি করেন, গাছ মানুষের জীবনে অত্যন্ত উপকারী। নিজের কাকার সঙ্গে গাছ লাগানো শুরু করেন।  তারপর বন দপ্তরের আধিকারিকের কাছে শুনেছেন গাছ অক্সিজন দেয় আর সেজন্যই মানুষ শ্বাস নিতে পারে। সেই থেকে খাতাকলমে নিরক্ষর দুখু মাঝি শুরু করেন গাছ লাগাতে এবং ক্রমে বনসূজন হয়ে যার তার নেশা।  বনদপ্তর তাকে এক সাইকেল উপহার দিলে, তিনি সেই সাইকেলেই মাটি, সার, গাছের চারা এমনকি বালতি ভরে জল নিয়ে, নিজের গ্রাম ছাড়াও এ গ্রাম ও গ্রাম ঘুরে ঘুরে গাছ লাগান ও বন সৃজন চালান। বিগত পাঁচ দশক আগে থেকেই নিরন্তর এই কাজ করে চলেছেন তিনি। নিজের গ্রাম সিঁদরি ছাড়াও সড়কড়ি, চড়িদা, ঘোড়াবাঁধা, হরিডিসহ পুরুলিয়ার বহু এলাকায় ৫০০০ এর বেশি বট, অশ্বত্থ, আম, জাম, তেঁতুল, পলাশসহ নানা গাছ ইতিমধ্যে লাগিয়েছেন।  ফলে চডিদা-বীরগ্রাম রাস্তা, ডাভা-সিঁদরি রাস্তা সহ এরকম বেশ কয়েকটি রাস্তার মোট আঠারো কিলোমিটার সবুজ করে তুলেছেন। অযোধ্যা পাহাড় লাগোয়া বিভিন্ন এলাকাতেও তিনি গাছ লাগিয়ে চলেছেন। মোটের উপর মাঠে, ঘাটে, শ্মশানে যেখানেই একটু ফাঁকা জায়গা পান সেখানেই কিছু না কিছু চারা গাছ বপন করে পরিচর্যা শুরু করেন তিনি। সঙ্গে পেয়ে যান নিজের স্ত্রী ফুনগি মাঝানকে। সন্তানস্নেহে তারা পরিচর্যা করেন গাছগুলিকে। 

বন সংরক্ষণ ও গাছ লাগানোর সুবাদে বনদপ্তরসহ বিভিন্ন জায়গা থেকে পেয়েছেন একাধিক পুরস্কার ও মানপত্র। 
২০২৪ খ্রিস্টাব্দে ভারত সরকার সামাজিক কাজ (পরিবেশ - বৃক্ষরোপণ) বিভাগে তাঁকে পদ্মশ্রী প্রদান করে এবং পুরস্কার সম্পর্কে ঘোষণা করে -
'একজন পরিবেশবিদ, যিনি বৃক্ষরোপণ করতে এবং সবুজ ভবিষ্যতের জন্য সচেতনতা বাড়াতে নিজের জীবনের পাঁচটা দশক উৎসর্গ করে দিয়েছেন।’

২০২২ খ্রিস্টাব্দে দুখু মাঝিকে নিয়ে পরিচালক সোমনাথ মণ্ডল বাংলা ভাষায় একটি স্বল্প দৈঘ্যের (২৮ মিনিটের) তথ্য চিত্র - "রুখু মাটির দুখু মাঝি" (Dukhu Majhi - Son of the Barren Land) নির্মাণ করেন এবং ছবিটি ২০২২ খ্রিস্টাব্দের ১৫ মে মুক্তি পায়।

তথ্যসূত্র
---------

1. ↑  "Padma Awards 2024 announced (ইংরাজীতে)"। সংগ্রহের তারিখ ২০২৪-০১-২৭।
2. ↑  "তাঁর জীবনের গপ্পো জাতীয় পুরস্কার পেল, কিন্তু রুখু মাটির 'দুখু মাঝি'কে চেনেন?"। সংগ্রহের তারিখ ২০২৪-০১-৩০।
3. 1 2 3  "শখ, নেশা ও অক্সিজেনের খোঁজ, ১৫ বছর থেকে গাছ লাগিয়ে চলেছেন বছর আশির দুখু মাঝি"। সংগ্রহের তারিখ ২০২৪-০১-৩০।
4. ↑  "গাছ লাগানো নেশা, স্বীকৃতি বন দফতরের"। সংগ্রহের তারিখ ২০২৪-০১-৩০।
5. ↑  "সাইকেলে চেপে ন্যাড়া জমিতে রোজ বসান গাছ, পদ্মশ্রী পেলেন পুরুলিয়ার সেই 'গাছদাদু'!"। সংগ্রহের তারিখ ২০২৪-০১-৩০।
6. ↑  "Dukhu Majhi (Short 2022)"। সংগ্রহের তারিখ ২০২৪-০১-৩০।
**বাংলাদেশ কমার্স ব্যাংক লিমিটেড** বাংলাদেশের একটি বেসরকারি বাণিজ্যিক ব্যাংক। এটি ১৯৯৮ সালের ১ জুন ব্যাংক কোম্পানি আইন ১৯৯১- এর অধীনে প্রতিষ্ঠিত হয় এবং কোম্পানি আইন ১৯৯৪-এর অধীনে পাবলিক লিমিটেড কোম্পানি হিসেবে নিবন্ধিত হয়। ব্যাংকটির প্রধান কার্যালয় ৫২-৫৩, দিলকুশা বাণিজ্যিক এলাকা, মতিঝিল, ঢাকা, বাংলাদেশে অবস্থিত।

ইতিহাস
------

বাংলাদেশ কমার্স অ্যান্ড ইনভেস্টমেন্ট লিমিটেড অবসায়নের মাধ্যমে বাংলাদেশ কমার্স ব্যাংক লিমিটেড প্রতিষ্ঠিত হয়। বাংলাদেশ কমার্স অ্যান্ড ইনভেস্টমেন্ট লিমিটেড ২৭ জানুয়ারি ১৯৮৬ সালে ব্যাংক বহির্ভূত আর্থিক প্রতিষ্ঠান হিসেবে প্রতিষ্ঠিত হয়ে ব্যবসায় পরিচালনা করছিল। কিন্তু, ১৯৯২ সালে প্রতিষ্ঠানটি গভীর তারল্য সংকটে পরে, ফলে বাংলাদেশ ব্যাংক এটির কার্যক্রম পরিচালনায় নিষেধাজ্ঞা দিয়ে প্রশাসক নিয়োগ দেয়। পরবর্তীতে, বাংলাদেশ ব্যাংকের সুপারিশক্রমে বাংলাদেশ সরকার প্রতিষ্ঠানটিকে বিলুপ্ত ঘোষণা করে ১৯৯৮ সালের ১ জুন বাংলাদেশ কমার্স ব্যাংক প্রতিষ্ঠা করে। ব্যাংকটি পরিচালনায় সরকার ৯ সদস্যবিশিষ্ট একটি পরিচালনা পর্ষদ নিয়োগ দেয়। ১৯৯৯ সালের ১৬ সেপ্টেম্বর বাংলাদেশ কমার্স ব্যাংক লিমিটেড তফশিলি বাণিজ্যিক ব্যাংক হিসেবে কার্যক্রম শুরু করে।

পরিচালনা
--------

বর্তমানে ব্যাংকটি পরিচালনায় ১০ সদস্যের একটি পরিচালনা পর্ষদ নিয়োজিত রয়েছেন। অন্যদিকে, এটির সার্বিক কার্যক্রম সম্পন্ন ও তত্বাবধানে একটি ব্যবস্থাপনা কমিটি রয়েছে। পরিচালনা পর্ষদের বর্তমান চেয়ারম্যান ইঞ্জিঃ রশিদ আহমেদ চৌধুরী এবং প্রধান নির্বাহী কর্মকর্তা ও ব্যবস্থাপনা পরিচালক মোঃ তাজুল ইসলাম

মালিকানা
--------

ব্যাংকটির মালিকানার প্রায় ৫১ শতাংশ রয়েছে সোনালী ব্যাংক পিএলসি, জনতা ব্যাংক পিএলসি, অগ্রণী ব্যাংক পিএলসিসহ স্বায়ত্তশাসিত বিভিন্ন সরকারি প্রতিষ্ঠানের হাতে এবং বাকি ৪৯ শতাংশ মালিকানা বিভিন্ন ব্যাক্তি ও বেসরকারি প্রতিষ্ঠানের হাতে।

অনিয়ম
------

তথ্যসূত্র
---------

1. ↑  "Bangladesh Commerce Bank Ltd"। *www.bcblbd.com*। সংগ্রহের তারিখ ২০২১-০৫-২১।
2. ↑  "বাংলাদেশ কমার্স ব্যাংক লিমিটেড"।
3. ↑  "Bangladesh Commerce Bank Ltd"। *www.bcblbd.com*। সংগ্রহের তারিখ ২০২১-০৫-২১।
4. ↑  "Bangladesh Commerce Bank Ltd"। *www.bcblbd.com*। সংগ্রহের তারিখ ২০২১-০৫-২১।
5. ↑  "বাংলাদেশ কমার্স ব্যাংক লিঃ--পরিচালনা পর্ষদ"। *আর্থিক প্রতিষ্ঠান বিভাগ, অর্থ মন্ত্রণালয়, গণপ্রজাতন্ত্রী বাংলাদেশ সরকার*। ২০২১-০৫-২১।
6. ↑  প্রতিবেদক, নিজস্ব। "মালিকানা পরিবর্তনের পর লোকসানে কমার্স ব্যাংক"। *Prothomalo*। সংগ্রহের তারিখ ২০২১-০৫-২১।

আরও দেখুন
---------

* বাংলাদেশের ব্যাংকসমূহের তালিকা
**আবদুস সালাম মামুন** বাংলাদেশ সুপ্রিম কোর্টের হাইকোর্ট বিভাগের একজন বিচারপতি।

কর্মজীবন
--------

মামুনকে ২৭ জুলাই ২০০২ তারিখে রাষ্ট্রপতি ইয়াজউদ্দিন আহমেদ হাইকোর্ট বিভাগে নিয়োগ দেন।  ২০০৩ সালের জানুয়ারিতে মামুন ও বিচারপতি মোহাম্মদ জয়নুল আবেদীন সন্দ্বীপ পৌরসভা নির্বাচনের ওপর স্থগিতাদেশ দেন। ২০০৪ সালের এপ্রিলে মামুন এবং বিচারপতি শাহ আবু নাইম মমিনুর রহমান ক্রাউন এবং হান্টার ড্রিংকসকে অবৈধ ঘোষণা করেন।

মামুন হাইকোর্ট বিভাগে দুই বছর দায়িত্ব পালন করেন এবং ২৯ জুলাই ২০০৪ তারিখে ছয় মাসের মেয়াদ বৃদ্ধি পান। এবং আইনমন্ত্রী ব্যারিস্টার মওদুদ আহমদ তাকে আশ্বস্ত করেন যে তার নিয়োগ নিশ্চিত করা হবে।  নিয়োগ স্থায়ী না হওয়ায় ২০০৫ সালের ফেব্রুয়ারিতে মামুন হাইকোর্ট বিভাগ থেকে চলে যান।

ব্যক্তিগত ইস্যুতে স্থায়ী পদের জন্য সুপারিশ না করায় এবং ৮ এপ্রিল প্রধান বিচারপতিকে বরখাস্ত করার দাবিতে মামুন প্রধান বিচারপতি সৈয়দ জেআর মুদাসির হোসেনের বিরুদ্ধে মামলা করেন।  বিচারপতি শাহ আবু নাঈম মমিনুর রহমান এবং বিচারপতি মইনুল ইসলাম চৌধুরী ১৭ এপ্রিল ২০০৫ তারিখে মামলাটি খারিজ করেন।

মামুন একটি রিট আবেদন করেন এবং ২৩ জুলাই ২০০৮ সালে হাইকোর্ট বিভাগের বিচারপতি খাদেমুল ইসলাম চৌধুরী ও বিচারপতি মাশুক হোসেন আহমেদ মামুনকে হাইকোর্ট বিভাগের স্থায়ী বিচারপতি করার নির্দেশ কেন দেওয়া হবে না তা জানতে চান।

২০২১ সালে মামুন আমসা আমিন দ্বারা প্রতিষ্ঠিত একটি নতুন রাজনৈতিক দল, নৈটিক সমাজ-এ যোগদান করেন।

ব্যক্তিগত জীবন
--------------

২০১৪ সালের ডিসেম্বরে বিচারপতি শেখ আবদুল আউয়াল এবং বিচারপতি আবু তাহের মোহাম্মদ সাইফুর রহমান ইসলামিক স্টেটের একজন রিক্রুট এবং বিচারপতি আবদুস সালাম মামুনের ছেলেকে জামিন দেন। বাংলাদেশ সুপ্রিম কোর্টের আপিল বিভাগের প্রধান বিচারপতি মো. মোজাম্মেল হোসেন তার ছেলে আসিফ আদনান শুভ এবং আরেক নিয়োগপ্রাপ্ত ও আমলা ছেলে ফজলে এলাহী তানজিলের জামিনের আদেশ বাতিল করেছেন।

তথ্যসূত্র
---------

1. ↑  "Justice Abdus Salam Mamun handing over citation to Abdul Qudduch (Shahi Cook) as the best cook at a function organised at Manna Auditorium of Bangladesh Film Development Corporation in the city on Saturday."। *The New Nation* (ইংরেজি ভাষায়)। ২০২৩-০৮-১৮ তারিখে মূল থেকে আর্কাইভ করা। সংগ্রহের তারিখ ২০২৩-০৮-১৮।
2. ↑  "Law & Our Rights"। *www.thedailystar.net*। সংগ্রহের তারিখ ২০২৩-০৮-১৮।
3. 1 2 3 4 5  "Mamun applies for revision of his writ petition against Chief Justice"। *bdnews24.com* (ইংরেজি ভাষায়)। সংগ্রহের তারিখ ২০২৩-০৮-১৮।
4. 1 2 3  "HC rule on president, law secretary"। *The Daily Star* (ইংরেজি ভাষায়)। ২০০৮-০৭-২৩। সংগ্রহের তারিখ ২০২৩-০৮-১৮।
5. ↑  "HC stays Sandwip municipal polls for 3 months"। *The Daily Star* (ইংরেজি ভাষায়)। ২০০৩-০১-০৬। সংগ্রহের তারিখ ২০২৩-০৮-১৮।
6. ↑  "Law & Our Rights: HC bans Crown, Hunter"। *www.thedailystar.net*। সংগ্রহের তারিখ ২০২৩-০৮-১৮।
7. ↑  "10 addl judges appointed as HC judges"। *The Daily Star*। সংগ্রহের তারিখ ২০২৩-০৮-১৮।
8. ↑  "Writ filed against Chief Justice"। *bdnews24.com* (ইংরেজি ভাষায়)। সংগ্রহের তারিখ ২০২৩-০৮-১৮।
9. ↑  "New political party 'Noitik Samaj' emerges"। *The Daily Star* (ইংরেজি ভাষায়)। ২০২১-০৩-৩১। সংগ্রহের তারিখ ২০২৩-০৮-১৮।
10. ↑  "Suspected IS recruit: Shuvo free to walk out of jail"। *The Daily Star* (ইংরেজি ভাষায়)। ২০১৪-১২-২৩। সংগ্রহের তারিখ ২০২২-০২-১৫।
11. ↑  Zayeef, Ahmed (১৬ নভেম্বর ২০১৪)। "SC stays bail to ex-judge's son"। *Dhaka Tribune*। সংগ্রহের তারিখ ১৮ আগস্ট ২০২৩।
পৃথিবীপৃষ্ঠের তাপমাত্রা সর্বশেষ ২০০০ বছরে কীভাবে পরিবর্তিত হয়েছে তা বৃক্ষের রিং,কোরাল এবং প্রাচীনতম বরফ পরীক্ষা করে নতুনভাবে ব্যাখ্যা করা হয়েছে। সরাসরি পর্যবেক্ষণ করা তথ্য লাল রঙে নির্দেশিত। 
ভুূবিজ্ঞানে, **পৃথিবীপৃষ্ঠের তাপমাত্রা** (কখনও কখনও জিএসটি বা **পৃথিবীপৃষ্ঠের গড় তাপমাত্রা;** কখনও কখনও জিএমএসটি বা **বিশ্বব্যাপী পৃথিবীপৃষ্ঠের গড় তাপমাত্রা** হিসাবে উল্লেখ করা হয় ) সমুদ্রের ( সমুদ্র পৃষ্ঠের তাপমাত্রা ) এবং ভূমির ( ভূপৃষ্ঠের বায়ুর তাপমাত্রা ) গড় তাপমাত্রার দ্বারা গণনা করা হয়। 

বিশ্বব্যাপী তাপমাত্রা পরিবর্তনের ধারাটি বোঝার জন্য নির্ভরযোগ্য কাজ ১৮৫০-১৮৮০ সময়টিতে শুরু হয়েছিল (এটিকে বলা যেতে পারে যান্ত্রিকভাবে তাপমাত্রা রেকর্ডের কাল )। ১৯৪০ সাল থেকে বার্ষিক গড় তাপমাত্রা বৃদ্ধির রেকর্ড অব্যাহত ও সংরক্ষিত যদিও ১৯৪০ থেকে ১৯৭৫ পর্যন্ত তা বেশ স্থির অবস্থায় রয়েছে।অর্থাৎ ১৯৪০ সালের মধ্যে গড় বার্ষিক তাপমাত্রা বৃদ্ধি পায়, কিন্তু ১৯৪০ থেকে ১৯৭৫ সালের মধ্যে তুলনামূলকভাবে স্থিতিশীল ছিল। ১৯৭৫ থেকে প্রতি দশকে তাপমাত্রার গড় বৃদ্ধি ছিল ০.১৫° থেকে ০.২০° সে.। ১৮৮০ সালের বিবেচনায় অবশ্য তা ১.১°সে (১.৯° ফা.) বেশি।  বর্তমান বার্ষিক জিএমএসটি প্রায় ১৫ °সে (৫৯ °ফা),  যদিও মাসিক তাপমাত্রা এ মান থেকে কম-বেশি প্রায় ২° সে. (৪° ফা.)পর্যন্ত পরিবর্তিত হচ্ছে। 

1. ↑
2. ↑  World of change: Global Temperatures  ওয়েব্যাক মেশিনে আর্কাইভকৃত ২০১৯-০৯-০৩ তারিখে The global mean surface air temperature for the period 1951-1980 was estimated to be ১৪ °সে (৫৭ °ফা), with an uncertainty of several tenths of a degree.
3. ↑  "Solar System Temperatures"। National Aeronautics and Space Administration (NASA)। ৪ সেপ্টেম্বর ২০২৩। ১ অক্টোবর ২০২৩ তারিখে মূল থেকে আর্কাইভ করা।  (link to NASA graphic)
4. ↑  "Tracking breaches of the 1.5 °C global warming threshold"। Copernicus Programme। ১৫ জুন ২০২৩। ১৪ সেপ্টেম্বর ২০২৩ তারিখে মূল থেকে আর্কাইভ করা।
**এভলিন মে রামসে** (১৬ জুন, ১৯২৩ - ২৫ জুন, ১৯৮৯) একজন মার্কিন চিকিৎসা ধর্মপ্রচারক এবং নাজারিন চার্চের সাথে যুক্ত ভাষাবিদ ছিলেন।

জীবনী
-----

রামসে ১৬ জুন, ১৯২৩ সালে রিচমন্ড, কেনটাকিতে জন্মগ্রহণ করেছিলেন। তিনি ট্রেভেকা নাজারেন কলেজ, ইস্টার্ন নাজারেন কলেজ, ভ্যান্ডারবিল্ট বিশ্ববিদ্যালয় এবং টাফটস ইউনিভার্সিটি স্কুল অফ মেডিসিনে তার শিক্ষা গ্রহণ করেন। তিনি ১৯৫৬ সাল থেকে ১৯৬৮ সাল পর্যন্ত সোয়াজিল্যান্ডের মানজিনির রালে ফিটকিন নাজারেন হাসপাতালে সেবা প্রদান করেছিলেন। ১৯৬৯ সালে তাকে পাপুয়া নিউ গিনিতে স্থানান্তরিত করা হয় কুদজিপের নাজারেন হাসপাতালে কাজ করার জন্য। এসময় তিনি ফ্রেঞ্চ, গ্রীক, হিব্রু এবং জার্মান অধ্যয়ন করেন এবং আফ্রিকাতে জুলু এবং সোয়াজি শিখে র‌্যামসে সবসময়ই ভাষাবিজ্ঞানে আগ্রহী ছিলেন। কুদজিপে তিনি মধ্য ওয়াহগি ভাষার প্রতি আগ্রহ প্রকাশ করেছিলেন, যেটি এখনও রেকর্ড করা হয়নি; তিনি অবশেষে ভাষার একটি অভিধান সংকলন করেন। তিনি পিডগিন ইংরেজিতে নিউ টেস্টামেন্ট এবং গীতসংহিতাগুলিকে একত্রিত করেছেন।

রামসে ১৯৮৮ সালে ইন্ডিয়ানাপলিসে অবসর নেন, পরের বছর সেখানেই মারা যান। 

অভিধানটি ১৯৭৫ সালে প্রকাশিত হয়েছিল  আরেকটি বই, *শো মি, লর্ড*, ১৯৮২ সালে প্রকাশিত হয়েছিল    ১৯৮৫ সালে প্রকাশিত এল ডেভিড ডাফের *দ্য রামসে কভেন্যান্ট* নামে একটি বইয়েরও বিষয় ছিলেন তিনি।

তথ্যসূত্র
---------

1. ↑  Gerald H. Anderson (১৯৯৯)। *Biographical Dictionary of Christian Missions*। Wm. B. Eerdmans Publishing। পৃষ্ঠা 557–। আইএসবিএন 978-0-8028-4680-8।
2. ↑  Reay, Marie (১ মার্চ ১৯৭৭)। "REVIEWS": 245–246। ডিওআই:10.1002/j.1834-4461.1977.tb01291.x।
3. ↑  Ramsey, Evelyn (২৫ আগস্ট ১৯৮২)। *Show Me, Lord*। Beacon Hill Press of Kansas City। আইএসবিএন 9780834107816। সংগ্রহের তারিখ ২৫ আগস্ট ২০১৮ – Google Books-এর মাধ্যমে।
4. ↑  "Show me, Lord /"। Worldcat.org। সংগ্রহের তারিখ ২০১৮-০৮-২৫।
5. ↑  Duff, L. David (২৫ আগস্ট ১৯৮৫)। *The Ramsey covenant: a story about Evelyn Ramsey, M.D*। Nazarene Pub. House। আইএসবিএন 9780834110922। ওসিএলসি 14046986 – Open WorldCat-এর মাধ্যমে।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র
* অস্ট্রেলিয়া

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি

 |
**নিখিল নন্দা** একজন ভারতীয় ব্যবসায়ী। কাপুর পরিবারের সদস্য, তিনি তাঁর পিতামহ হর প্রসাদ নন্দ ১৯৪৮ সালে প্রতিষ্ঠিত একটি প্রকৌশল সংস্থা এসকর্টস লিমিটেডের চেয়ারম্যান ও ব্যবস্থাপনা পরিচালক।

প্রাথমিক ও শিক্ষা জীবন
----------------------

নন্দা ১৯৭৪ সালের ১৮ মার্চ ভারতের নয়াদিল্লিতে জন্মগ্রহণ করেছিলেন। তার বাবা ফাজিলকার বাসিন্দা রাজন নন্দ ছিলেন শিল্পপতি এবং এসকর্টস গ্রুপের চেয়ারম্যান ও ব্যবস্থাপনা পরিচালক, তাঁর মা ঋতু নন্দা ভারতের লাইফ ইন্স্যুরেন্স কর্পোরেশনের বীমা এজেন্ট হিসাবে কাজ করেছিলেন। তিনি হলেন অভিনেতা-পরিচালক রাজ কাপুরের মাতামাতি এবং শিল্পপতি হর প্রসাদ নন্দের পিতামহ। তার দাদা পৃথ্বীরাজ কাপুর ছিলেন একজন অভিনেতা। অভিনেতা ঋষি কাপুর, রণধীর কাপুর এবং রাজীব কাপুর তার মামা, অভিনেত্রী নীতু সিংহ এবং ববিতা কাপুর বিয়ের মাধ্যমে তার চাচী অভিনেতা কারিশমা কাপুর, কারিনা কাপুর এবং রণবীর কাপুর তার প্রথম কাজিন।

নন্দা দেরাদুনের দুন স্কুলে এবং পেনসিলভেনিয়া বিশ্ববিদ্যালয়ের পড়াশোনা করেন হোয়ার্টন স্কুল অব দ্য ইউনিভার্সিটি অব পেন্সিল্‌ভেনিয়া ব্যবসায় ব্যবস্থাপনা বিষয়ে পড়ালেখা করতে গিয়ে সেখানে তিনি ফিনান্স অ্যান্ড মার্কেটিংয়ে ডিগ্রি অর্জন করেন।

কর্মজীবন
--------

নান্দা ২০০৫ সালের অক্টোবর থেকে চিফ অপারেটিং অফিসার, ২০০৭ সালের সেপ্টেম্বর মাসে এসকর্টস লিমিটেডের জয়েন্ট ম্যানেজিং ডিরেক্টর হিসাবে দায়িত্ব পালন করেন, তিনি সেপ্টেম্বর ২০১৩ এ এসকোর্টস লিমিটেডের ব্যবস্থাপনা পরিচালক হয়েছিলেন।  পিতার মৃত্যুর পরে তিনি ৭ আগস্ট ২০১৮ এ চেয়ারম্যান নিযুক্ত হন। 

তিনি ২০০১ সালে জেনেভায় ওয়ার্ল্ড ইকোনমিক ফোরামের মাধ্যমে আগামীর গ্লোবাল লিডার্স অফ কালকের নির্বাচিত পাঁচ ভারতীয়র মধ্যে একজন ছিলেন।

ব্যক্তিগত জীবন
--------------

নন্দা চলচ্চিত্রের অভিনেতা অমিতাভ বচ্চন এবং জয়া বচ্চন এর মেয়ে শ্বেতা বচ্চনকে ১৯৯৭ সালের ১৬ ফেব্রুয়ারি বিয়ে করেছিলেন। তাদের দুটি সন্তান রয়েছে নাম নাভেলি নন্দা এবং অগস্ত্য নন্দা।

তথ্যসূত্র
---------

1. ↑  Balachandran, Manu (১৪ আগস্ট ২০১৮)। "Escorts: Lord of the field"। *Forbes India* (ইংরেজি ভাষায়)। সংগ্রহের তারিখ ২০ আগস্ট ২০১৮।
2. ↑  "About"। *Nikhil Nanda* (ইংরেজি ভাষায়)। ২১ নভেম্বর ২০১৬। ১০ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০১৮।
3. 1 2  "After funeral, Bachchans, Kapoors express solidarity with Nanda family"। *Deccan Chronicle* (ইংরেজি ভাষায়)। ৮ আগস্ট ২০১৮। সংগ্রহের তারিখ ২০ আগস্ট ২০১৮।
4. ↑  "Abhishek Bachchan, brother-in-law Nikhil Nanda immerse Rajan Nanda's ashes in Haridwar."। *Hindustan Times* (ইংরেজি ভাষায়)। ৯ আগস্ট ২০১৮। সংগ্রহের তারিখ ২০ আগস্ট ২০১৮।
5. ↑  Singh, Sanghita (১৮ মে ২০০২)। "Nikhil Nanda: The business of life"। *The Times of India*।
6. ↑  "Nikhil Nanda appointed as chairman and MD of Escorts"। *livemint*। ৭ আগস্ট ২০১৮। সংগ্রহের তারিখ ২০ আগস্ট ২০১৮।
7. ↑  "Executive Profile Nikhil Nanda"। *Bloomberg*। সংগ্রহের তারিখ ২০ আগস্ট ২০১৮।
8. ↑  "Nikhil Nanda appointed as Chairman and MD of Escorts"। *The Hindu* (ইংরেজি ভাষায়)। PTI। ৮ আগস্ট ২০১৮। আইএসএসএন 0971-751X। সংগ্রহের তারিখ ২০ আগস্ট ২০১৮।
9. ↑  "5 Indians Among Wefs 100 Global Leaders Of Tomorrow"। *Business Standard*। ২৭ জানুয়ারি ২০১৩। সংগ্রহের তারিখ ২০ আগস্ট ২০১৮।
**ফিলিস্তিনি সংস্কৃতি মন্ত্রণালয়** ফিলিস্তিনে সাংস্কৃতিক কার্যকলাপ এবং উদ্যোগগুলোকে উৎসাহিত ও সমর্থন করার জন্য একটি সরকারি সংস্থা। এটি ফিলিস্তিনের সাংস্কৃতিক ঐতিহ্য এবং পরিচয়কে সংরক্ষণ ও প্রচার করার জন্য কাজ করে। ফিলিস্তিন সংস্কৃতি মন্ত্রণালয় ১৯৯৪ সালে প্রতিষ্ঠিত হয়েছিল, যা অসলো চুক্তি স্বাক্ষরের পরে ছিল। এই চুক্তি ফিলিস্তিন কর্তৃপক্ষকে দখলকৃত ভূখণ্ডে একটি প্রশাসনিক সংস্থা হিসাবে স্বীকৃতি দিয়েছিল। ফিলিস্তিনের বর্তমান সংস্কৃতি মন্ত্রী আতেফ আবু সাইফ। তিনি ২০২২ সালের আগস্টে এই পদে নিযুক্ত হন।

ফিলিস্তিনি সংস্কৃতি মন্ত্রণালয় ফিলিস্তিনের সংস্কৃতি ও ঐতিহ্য রক্ষা ও প্রচার করার জন্য একটি গুরুত্বপূর্ণ ভূমিকা পালন করে। মন্ত্রণালয়টি ফিলিস্তিনের শিল্প ও সংস্কৃতিকে দেশ ও বিদেশে তুলে ধরার জন্যও কাজ করে। এছাড়াও, মন্ত্রণালয়টি সাংস্কৃতিক অবকাঠামো উন্নয়নেও সহায়তা করে।

ফিলিস্তিনের সংস্কৃতি মন্ত্রণালয়ের কাজের মধ্যে রয়েছে সাংস্কৃতিক অনুষ্ঠান, উৎসব এবং প্রদর্শনী আয়োজন করা, পাশাপাশি শিল্পীদের এবং সাংস্কৃতিক প্রতিষ্ঠানগুলিকে আর্থিক সহায়তা প্রদান করা। সংস্কৃতি মন্ত্রণালয়টি অন্যান্য দেশ এবং সংস্কৃতির সাথে সাংস্কৃতিক বিনিময় এবং সংলাপকে উৎসাহিত করার জন্যও কাজ করে।

আরও দেখুন
---------

* ফিলিস্তিনের সংস্কৃতি

তথ্যসূত্র
---------

1. ↑  "State of Palestine - Council of Ministers"। ৭ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২৮ অক্টোবর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "CoR - Palestine Culture"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "UNESCO Ramallah Office and the Palestinian Ministry of Tourism and Antiquities celebrate the inscription of two Palestinian World Heritage sites"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)